23.2.2012 Den Europæiske Unions Tidende L 50/3 KOMMISSIONENS FORORDNING (EU) Nr. 156/2012 af 22. februar 2012 om ændring af bilag I til IV til Rådets forordning (EF) nr. 44/2001 om retternes kompetence og om anerkendelse og fuldbyrdelse af retsafgørelser på det civil- og handelsretlige område EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr.44/2001 af 22. december 2000 om retternes kompetence og om anerken- delse og fuldbyrdelse af retsafgørelser på det civil- og handels- retlige område (!), særlig artikel 74, stk. 1, og ud fra følgende betragtninger: (1) — Bilag I til forordning (EF) nr. 44/2001 indeholder en liste over de nationale kompetenceregler, der er omhandlet i forordningens artikel 3, stk. 2, og artikel 4, stk. 2. Bilag II indeholder en liste over de retter eller kompetente myndigheder, der har kompetence i medlemsstaterne til at behandle anmodninger om, at en retsafgørelse erklæres for eksigibel. Bilag III indeholder en liste over de retter, til hvilke afgørelser vedrørende eksigibilitet kan appelleres, og i bilag IV opregnes de procedurer, hvorefter der kan iværksættes appel af disse afgørelser i sidste instans. (2) — Bilag 1, II og III til forordning (EF) nr. 44/2001 er blevet ændret flere gange, senest ved Kommissionens forordning (EU) nr.416/2010 (?) for at ajourføre de nationale kompetenceregler og listerne over retter eller kompetente myndigheder. (3) — Medlemsstaterne har givet Kommissionen meddelelse om yderligere ændringer i listerne i bilag 1, I, og IV. Endvidere bør afsnittet om Island i bilag III og IV udgå, da Island ikke er en medlemsstat. Der bør derfor offent- liggøres ajourførte udgaver af listerne i disse bilag. (4) — I henhold til artikel 2 i aftalen mellem Det Europæiske Fællesskab og Kongeriget Danmark om retternes kompe- tence og om anerkendelse og fuldbyrdelse af retsafgø- relser på det civil- og handelsretlige område (?) bør denne forordning finde anvendelse på folkeretligt grundlag på forbindelserne mellem Den Europæiske Union og Danmark. (5) I henhold til aftalens artikel 2, stk. 2, litra g)-j), skal oplysningerne med hensyn til Danmark indsættes i bilag I til IV. (6) — Forordning (EF) nr. 44/2001 bør derfor ændres — VEDTAGET DENNE FORORDNING: Artikel 1 Bilag I til IV til forordning (EF) nr. 44/2001 erstattes af teksten i bilaget til denne forordning. Artikel 2 Denne forordning træder i kraft på tyvendedagen efter offent- liggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaterne. Udfærdiget i Bruxelles, den 22. februar 2012. () EFT L 12 af 16.1.2001, s. 1. (?) EUT L 119 af 13.5.2010, s. 7. På Kommissionens vegne José Manuel BARROSO Formand ) EUT L 299 af 16.11.2005, s. 62.